Mondim fra Retrosaria Rosa Pomar er et tretrådet strømpegarn bestående af 100% portugisisk non superwash uld. Mondim er opkaldt efter den portugisiske by af samme navn, der er kendt for sine strikkede strømper, som garnet er perfekt til, så længe det håndvaskes. Brug også Mondim til sweatre, bluser og tilbehør. I mønsterstrik kommer teksturen og farverne i Mondim særligt til sin ret. På grund af garnets naturlige struktur er det muligt, at du vil finde strå eller andet plantemateriale spundet i garnet. Det er charmen ved denne base og er en del af rejsen fra får til garn. Bemærk at de flerfarvede varianter er lavet maskinelt, men på en ret manuel måde, hvorfor der kan være variation fra parti til parti.